**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/2019), члана 3., члана 22. Одлуке о Општинском већу општине Гаџин Хан (“Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004), на својој 4. (четвртој) седници, одржаној дана 09. октобра 2020. године,, доноси

**Р Е Ш Е Њ Е**

**I**  **ФОРМИРА СЕ** комисија, за мирно решење спора ради накнаде штете настале услед уједа паса луталица, у саставу:

1-Драган Мијалковић, помоћник председника општине Гаџин Хан, председник комисије

2-Александар Ранђеловић, дипл. правник, запослена у Кабинету председника општине Гаџин Хан,

3-Др Миодраг Марковић, спец. општине медицине, запослен у Дому здравља Гаџин Хан,

4-Др Марина Станковић спец. општине медицине, запослена у Дому здравља Гаџин Хан,

5- Дејан Величкoвић, запослен у ЈП „Дирекција за изградњу и комуналну делатност општине

 Гаџин Хан.

**II** **ЗАДАТАК** комисије је да по добијању захтева за мирно решење спора ради накнаде штете услед уједа од стране паса луталица, који су Општинском јавном правобранилаштву поднети у складу са одредбама Закона о парничном поступку, поступајући по таквим захтевима, достављеним од стране Општинског јавног правобраниоца, утврди:

- да ли постоји штета: материјална (обична штета и измакла корист) и нематеријална ( за претрпљене физичке болове, за претрпљене душевне болове, за страх)

 -околности под којима је штета настала и

-да предложи висину накнаде штете, односно предложи закључење споразума ради мирног решења спора или одбијање захтева за мирно решење спора, на основу ког предлога Општински јавни правобранилац закључује споразум о мирном решењу спора или захтев за мирно решење спора одбија.

**III НАКНАДА** члановима комисије за рад на седницама комисије, утврђује се на исти начин и у истом износу као накнада за рад чланова радних тела Скупштине Општине Гаџин Хан.

**IV** Мандат чланова Комисије траје 4 године од дана доношења овог решења.

**V** Oвим рeшeњeм замењује се решење Општинског већа бр.06-172/2017- III од 29.05.2017. године.

**V**I Решење доставити: Општинском јавном правобраниоцу општине Гаџин Хан, члановима комисије, Служби за буџет, финансије и пореску администрацију Општинске управе општине Гаџин Хан.

.

.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-02-463/2020-III ПРЕДСЕДНИК

У Гаџином Хану, дана 09. октобра 2020. године Милисав Филиповић